**Stanislav Hočevar** (Jelendol, NR Slovenija, SFRJ, 12. novembar 1945) je beogradski metropolit i nadbiskup.

Biografija
----------

Monsinjor Stanislav Hočevar rođen je 12. novembra 1945. godine u selu Jelendol, župa i opština Škocjan kod Novog Mesta, na području nadbiskupije Ljubljana, Slovenija. Po završenoj osnovnoj školi u Škocjanu 1960. godine pridružio se Don Boskovim salezijancima. Gimnaziju je pohađao u Križevcima i u Rijeci, a potom je stupio u novicijat salezijanaca. Vojsku je služio u Skoplju 1966/67. Zatim je bio vaspitač u novicijatu u Želimlju kod Ljubljane. Teologiju je studirao na Teološkom fakultetu u Ljubljani. Postao je sveštenik 29. juna 1973. godine.

Magistrirao je na Teološkom fakultetu u Ljubljani 1979. godine s tezom iz teologije: *„Lični greh u današnjoj hamartologiji."* (slov. *„Osebni greh v današnji hamartologiji"*). Od 1973. godine bio je vaspitač u malom sjemeništu u Želimlju, a od 1979. upravnik te salezijanske ustanove.

Grb
---

U biskupskom grbu mons. Stanislava Hočevara su likovi zvezde i harfe. Zvezda označava transcendentalnu dimenziju ljudskog života, zato označuje i Crkvu i Bogorodicu; harfa je instrument koji govori o zajedništvu, te sa simboličnim brojem sedam i o sakramentima Crkve. Tim simbolima označava se svetlost i nada koju donosi hrišćanstvo. Boje na pozadini grba su tipične slovenske boje.

Moto biskupske službe je: lat. *Servite Domino in laetitia* (prevod: Služite Gospodu s radošću).

Književnost
-----------

Uz odgovorne dužnosti našao je vremena i za pisanje. Godine 1978. izašla je njegova knjižica , godine 1983. , 1988. godine čitanja za majsku pobožnost „" a 1998. bio je urednik knjige „" o svim nasilno umrlim žrtvama Drugog svetskog rata u domaćoj župi Škocjan kod Novog Mesta.

U godini 1999. za vreme bombardovanja Jugoslavije je pokrenuo inicijativu „" i u istoj godini uspešnu fondaciju za pomoć porodicama sa više dece pod imenom „".

Funkcije u Katoličkoj crkvi
---------------------------

Nadbiskup i metropolit mons. Hočevar pokazuje mesto, gde je (prema legendi) dobio infarkt i umro ruski ambasador 1914. godine
Dve godine (1982—84) bio je zamenik salezijanskog provincijala u Sloveniji. Zatim je bio četiri godine bio upravnik internata za srednjoškolce — Modestovog doma u Celovcu (Klagenfurt) u Austriji. Godine 1988. bio je prvi put izabran za provincijala salezijanaca u Sloveniji, a od 1994. do 2000. obavlja drugi mandat te iste službe. Učestvovao je na četiri generalna kapitula salezijanaca u Rimu. Dva mandata je bio predsednik *Konferencije viših redovničkih poglavara i poglavarica Slovenije*, i zatim dve godine generalni sekretar iste konferencije.

Na svetkovinu Gospodnjeg navještenja, 25. marta 2000. godine papa Jovan Pavle II imenovao ga je za nadbiskupa koadjutora u Beogradu. Biskupsko ređenje primio je 24. maja 2000. u crkvi Marije Pomoćnice na Rakovniku u Ljubljani. U Beograd dolazi za Duhove 2000.

Na plenarnoj sednici Biskupske konferencije Jugoslavije u jeseni 2000. prima dužnosti referenta za katehezu i mlade, za redovnički život te postaje predsednik biskupske komisije za Karitas.

Dana 31. marta 2001. godine papa Jovan Pavle II, prihvata molbu za razrešenje dosadašnjeg beogradskog nadbiskupa dr Franca Perka i tim istim mons. Stanislav Hočevar preuzima službu beogradskog nadbiskupa i metropolita.

Dana 16. aprila 2001. izabran je za predsednika Biskupske konferencije SR Jugoslavije u kojoj obavlja i druge funkcije.

### Susreti

Dane 9. jula 2020 su se susreli tri biskupa *Međunarodne biskupske konferencije Sv. Ćirila i Metoda* u Mužlji, i to: Stanislav Hočevar, János Pénzes (Janoš Penzeš) te Martin Roos (Martin Ros). Raspravljali su o situaciji u vezi sa koronavirusom.

Spoljašnje veze
---------------

* Blic on line, Tag: Stanislav Hočevar

* Mag. Stanislav Hočevar o srečanju v Beogradu, Radio Vatikan 15. II. 2011 slovenački jezik. [*mrtav link*]

* Archbishop Stanislav Hočevar SDB (Catholic Hierarchy) engleski jezik.

* Pomirenje i suradnju možemo promicati samo svi zajedno – Katolički tjednik 2006, Razgovarao Ivo Tomašević Arhivirano 2014-12-25 na Wayback Machine-u

* Radio Vatikan: Msg. Stanislav Hočevar o začetku postopka za beatifikacijo božjega služabnika Andreja Majcena slovenački jezik.

* Pobedimo sebičnost! Večernje novosti online, 19. april 2011

* Index-HR «Stanislav Hočevar»

* Novi beogradski nadbiskup Stanislav Hočevar, 25. marta 2000 Vesti.rs

* TV CENTAR: Stanislav Hočevar, nadbiskup beogradski i metropolita, gost emisije USIJANJE

* Prenos relikvij bl. Alojzija Grozdeta – Srce se ne boji! slovenački jezik.

* Serbien: Grenzland zwischen Ost und West YouTube nemački jezik.

* Nars receives Archbishop Stanislav Hočevar engleski jezik. [*mrtav link*]

Galerija slika
--------------

* Nadbiskupijska rezidencija u Beogradu, gde je bila z vreme Austro-Ugarske njihova ambasada, sada temeljito obnovljena.Nadbiskupijska rezidencija u Beogradu, gde je bila z vreme Austro-Ugarske njihova ambasada, sada temeljito obnovljena.
* Nadbiskupijska rezidencija u Beogradu, sa gostima iz Slovenije 2010, koje rado prima nadbiskup.Nadbiskupijska rezidencija u Beogradu, sa gostima iz Slovenije 2010, koje rado prima nadbiskup.

Vidi još
--------

* Beogradska nadbiskupija

***Stanislav Hočevar*** na Wikimedijinoj ostavi